กินยาคุม กำเนิดหลังจากนั้น 1 อาทิตแฟนมีเลือกออกเยอะมากเป็นเวลา 3 วันอยากรู้ว่าคือประจำเดือนหรือเลือดออกอย่างที่เคยบอกว่าหลังกินยาคุม 1 อาทิตจะมีเลือดออกครับ
สวัสดีค่ะ เนื่องจาก ไม่ได้ระบุว่าเป็นยาคุมกำเนิดแบบใดนะคะ-ถ้าเป็นคุมกำเนิดแบบแผง หลังรับประทานยาคุมกำเนิด (คือเริ่มรับประทานในช่วงที่ประจำเดือนมา 1-5วันแรก) โดยทั่วไปจะไม่มีเลือดประจำเดือนมาหลังการรับประทาน 1สัปดาห์นะคะหากมีเลือดออกกระปริดกระปรอย จะพบเป็นผลข้างเคียงได้บ้างในช่วงแผงแรกๆที่เริ่มรับประทานเท่านั้น ถ้าเกิดขึ้นหลังจากรับประทานต่อเนื่อง 3แผงแล้วมีเลือดออกผิดปกติ ควรไปพบสูตินารีแพทย์เพื่อตรวจวินิจฉัยโรคค่ะ-ถ้าเป็นยาคุมกำเนิดแบบฉุกเฉิน คนไข้ส่วนหนึ่งจะพบผลข้างเคียง คือ เลือดออกกระปริดกระปรอยทางช่องคลอดได้ในช่วง 1สัปดาห์แรก ซึ่งเลือดที่ออกนี้ไม่ถือเป็นประจำเดือนหากไม่ตั้งครรภ์ จะมีประจำเดือนมาภายหลังนะคะ โดยอาจมาก่อนหรือหลังกำหนดได้ค่ะ แต่หากขาดประจำเดือนจากรอบเดือนปกตินานกว่า 2สัปดาห์ แนะนำให้ทดสอบการตั้งครรภ์นะคะ